Flash cyclone GAMANE Jeudi 28 Mars  2024 à 10 h Locales
Channel: Météo Madagascar
Date: 2024-03-28

Tamin’ny 09 ora maraina teo tao amin’ny Kaominina Ambovonomby, Distrikan’i Bealanana no nisy ny foiben’i GAMANE. Manodidina ny 45 Km/ora hatrany ny rivotra miaraka aminy izay arahina tafiotra mitsitokotoko 55 Km/ora. Nikisaka nianatsimo Atsinanana izy ka nahafaka 07 Km/ora. Tombanana hanohy ny diany hianatsimo Atsinanana hatrany ny sisan-
drahona miaraka aminy ary hivoaka an-dranomasina any amin’ny tendrony Atsimon’ny Tanjona Masoala anio alina.
Na dia mety mbola hisy rotsak’orana manatombo aza indraindray ny morontsiraka Avaratra sy Afovoany Atsinanana ary DIANA, dia hihena miandalana izany. Tsy misy fiovana ny filazana loza.
Fahamailoana miloko manga ho an’ny faritra DIANA, SAVA, AMBATOSOA ary
ANALANJIROFO.
Entanina hatrany kosa ny mpampiasa ranomasina eo anelanelan’i Antsiranana sy Mahanoro sy eo anelanelan’i Analalava sy Antsiranana mba tsy hiandriaka satria mbola ratsy ny toetry ny andro. Entanina ny rehetra mba hanaraka ny toromarika omen’ny manam-pahefana isan-tokony sy ireo sampan-draharaha miandraikitra ny vonjy voina.